open-index/open-wikipedia-markdown huggingface dataset:
సత్యవోలు గున్నేశ్వరరావు

**సత్యవోలు గున్నేశ్వరరావు** రంగస్థల నటుడు, నాటకరంగ పోషకుడు, సమాజ నిర్వాహకుడు.

## జననం - కుటుంబ నేపథ్యం
గున్నేశ్వరరావు 1860 లో రాజమండ్రి లో జన్మించాడు. ఈయనది సంపన్న కుటుంబం. మెట్రిక్యులేషన్ వరకు చదువుకున్న గున్నేశ్వరరావు రాజమండ్రికి కరణం గా పనిచేశాడు.

## నాటకరంగ ప్రస్థానం
స్వయంగా నటుడు కాకపోయినా, నాటకకళమీద అమితమైన అభిమానం కలవాడు. 1908లో కృత్తివెంటి నాగేశ్వరరావు తో కలిసి రాజమహేంద్రవరపు హిందూ నాటక సమాజ బాధ్యతను స్వీకరించి, ఆ సమాజం స్వయం సమగ్రమైన ఉత్తమ సమాజంగా రూపొందడానికి కృషి చేశాడు. 1912లో కృత్తివెంటి నాగేశ్వరరావుతో విడిపోయి, 1914లో గున్నేశ్వరరావు సొంతంగా నాటకసమాజాన్ని ప్రారంభించాడు. చిలకమర్తి లక్ష్మీనరసింహం ఆ సమాజానికి చింతామణి థియేటర్ అని పేరు పెట్టాడు, కానీ అందరూ 'గున్నేశ్వరరావు కంపెనీ' అనే పేరుతోనే పిలిచేవారు. 1923 వరకు చాలా కట్టుదిట్టంగా సాగిన చింతామణి థియేటర్ గున్నేశ్వరరావు మరణాంతరం జయా టాకీసు గా మారింది. దుర్గి గోపాలకృష్ణారావు, అయినవోలు తాతయ్య నాయుడు, నేతి సుబ్బయ్య, సరిపల్లె కామేశ్వరరావు, ధరణిప్రగడ వెంకటశివరావు, ఇమ్మానేని హనుమంతరావు నాయుడు, బంగారురాజు మొదలైనవారు గున్నేశ్వరరావు సహనటులుగా ఉండేవారు.

## మరణం
గున్నేశ్వరరావు 1925, ఫిబ్రవరి 2న మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1860 జననాలు
వర్గం:1925 మరణాలు
బాబ్జీ

**బాబ్జీ** ప్రముఖ తెలుగు చలనచిత్ర దర్శకుడు, నటుడు రచయిత, నిర్మాత.

## జననం - విద్యాభ్యాసం
బాబ్జీ 1966, ఏప్రిల్ 25న సబాహు బాబు, పార్వతీదేవి దంపతులకు ప్రకాశం జిల్లా, పెద్ద దోర్నాల గ్రామంలో జన్మించాడు. ప్రకాశం జిల్లాలోని బెస్తవారిపేట, గిద్దలూరు, పొదిలి, ఎర్రగొండపాలెం, మార్కాపురంలో బాబ్జీ విద్యాభ్యాసం సాగింది. బి.యస్సీ. వరకు చదువుకున్నాడు.

## వివాహం - పిల్లలు
శ్రీకళతో బాబ్జీ వివాహం జరిగింది. వీరికి ఇద్దరు కుమారులు (అఖిల్ సన్నీ, కమల్)

## సినిమారంగ ప్రస్థానం
తాత, నాన్న కమ్యూనిస్టు పార్టీ లో పనిచేయడంతో, బాబ్జీకి చిన్నప్పటిపుండే కమ్యూనిస్టు భావాలు ఉండేవి. నేను స్కూల్‌లో ఉన్నప్పుడే శ్రీశ్రీ మహాప్రస్థానం చదవి ఉత్తేజితుడై, ఆ స్ఫూర్తితో సామాజిక అంశాలపై పాటలు రాశాడు. స్టూడెంట్‌గా ఉన్నప్పుడే ఎస్‌ఎఫ్‌ఐలో కీలక బాధ్యతలు నిర్వహిస్తూ, ప్రజలను చైతన్య పరిచేందుకు ప్రజానాట్యమండలిలో చేరాడు. బాబ్జీ రాసిన పాటల్లో వంద వరకూ పాపులర్ అయ్యాయి.

చిన్నప్పటినుంచే బాబ్జీకి సినిమాలంటే ఇష్టం ఉండేది. మాదాల రంగారావు సినిమాలు చూసి ప్రభావితుడయ్యేవాడు. దర్శకుడిగా కాకముందు అనేక సినిమాలకు రచయతగా పనిచేవాడు. 1997లో స్వీయ దర్శకత్వంలో నల్లపూసలు, 2000లో ఎన్.టి.ఆర్.నగర్, 2016లో రఘుపతి వెంకయ్య నాయుడు సినిమాలు తీశాడు.

### దర్శకత్వం
# నల్లపూసలు (1997)
# ఎన్.టి.ఆర్.నగర్ (2000)
# రఘుపతి వెంకయ్య నాయుడు (2016)

## అవార్డులు - పురస్కారాలు
# నల్లపూసలు చిత్రానికి ఉత్తమ నూతన దర్శకుడిగా బంగారు నంది బహుమతి తోపాటు వంశీ బర్కిలీ అవార్డ్స్, భరతముని నాలుగు అవార్డులు, మహానటి సావిత్రి అవార్డులు, చైతన్యకళా వేదిక అవార్డులతో కలిపి మొత్తం 39 అవార్డులు వచ్చాయి.
# ఎన్.టి.ఆర్.నగర్ చిత్రం దక్షిణ భారతదేశం లోని ప్రముఖ హీరోల డూప్‌లనే హీరోలుగాచేసి తీసిన తొలి సినిమా ఇదే. భరతముని దశాబ్దపు ఉత్తమ ప్రయోగాత్మక చిత్ర దర్శకుడు అవార్డుతోపాటు మొత్తం 18 అవార్డులు వచ్చాయి.

## మూలాలు

వర్గం:తెలుగువారు
వర్గం:1966 జననాలు
వర్గం:జీవిస్తున్న ప్రజలు
వర్గం:తెలుగు నటులు
వర్గం:తెలుగు సినిమా నటులు
వర్గం:తెలుగు సినిమా నిర్మాతలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:నంది ఉత్తమ దర్శకులు
వర్గం:ప్రకాశం జిల్లా రచయితలు
వర్గం:ప్రకాశం జిల్లా కథా రచయితలు
వర్గం:ప్రకాశం జిల్లా సినిమా దర్శకులు
శిరోభూషణం వెంకట కృష్ణమాచార్యులు

**శిరోభూషణం వెంకట కృష్ణమాచార్యులు** (ఫిబ్రవరి 23, 1893 - ఫిబ్రవరి 2, 1972) రంగస్థల నటుడు, ఉపాధ్యాయుడు.

## జననం
వెంకట కృష్ణమాచార్యులు 1893, ఫిబ్రవరి 23న వెంకటకృష్ణమాచార్యులు, అండాళమ్మ దంపతులకు నెల్లూరు లో జన్మించాడు.

## రంగస్థల ప్రస్థానం
చిన్నతనంలోనే తల్లిదండ్రులు చనిపోగా మేనమామ పోషణలో చదువుకున్న కృష్ణమాచార్యులు, సుప్రసిద్ధ నటుడు సరస్వతి రంగస్వామి అయ్యంగారు  వద్ద సంగీతం లో శిక్షణ పొందాడు. నెల్లూరు రంగనాయకలుపేట యంగ్ మెన్స్ అసోసియేషన్ వారి మర్చెంట్ ఆఫ్ వెనీసు అనే ఆంగ్ల నాటకంలోని గ్రేసియో పాత్రద్వారా నాటకరంగ ప్రవేశం చేశాడు. ఇంగ్లీషు, తెలుగు నాటకాలలో అనేక పాత్రలు ధరించడేకాకుండా, నెల్లూరులో జరిగిన సత్య హరిశ్చంద్ర నాటక పోటీలలో పాల్లని హరిశ్చంద్ర పాత్రకు బంగారు పతకం లభించింది ఇంగ్లీషు, తెలుగు నాటక పాత్రలను రసవత్తరంగా నటించడంవల్ల ఈయనకు కళానిధి, వెటరన్ బారన్ యాక్టరు బిరుదులు లభించాయి.

గూడూరు నుంచి పాకాల బదిలీ చేయబడినపుడు, తన ఉద్యాగానికి రాజీనామా చేసి నెల్లూరుకు వచ్చి స్థిరపడ్డాడు. కుమార్తె మరణానికి చేరువలో ఉన్న సమయంలోకూడా సారంగధర నాటకంలో నటించాడు. నాటకాలలో సంపాదిస్తున్న మొత్తాన్ని ఇతర సంస్థలకు ఆర్థిక సహాయంగా అందజేసేవాడు.
 
### నటించిన పాత్రలు

# హరిశ్చంద్రుడు
# నలుడు
# సారంగధరుడు
# రాజరాజు
# శ్రీకృష్ణుడు
# శివాజీ
# రాజసింహ
# చారుదత్తుడు
# బిల్వమంగళుడు
# సలీం
# రుక్మాంగదుడు
# రాముడు
# మాయలఫకీరు
# బాహుకుడు
# ఆక్రూరుడు
# రంగరాయుడు
# విద్యానాధుడు
# చంద్రగుప్తుడు
# చాణక్యుడు
# రామదాసు
# తానీషా
# కుంభరాణా
# శ్రీకృష్ణదేవరాయలు
# రాణా ప్రతాపసింహుడు
# నారదుడు
# రామరాజు
# గ్రేసియానో
# కేసియస్

## మరణం
అంతిమదశలో దారిద్ర్యంతో కుంగిపోయిన వెంకట కృష్ణమాచార్యులు 1972, ఫిబ్రవరి 2న చెన్నైలో మరణించాడు.

## మూలాలు

వర్గం:తెలుగు కళాకారులు
వర్గం:తెలుగు రంగస్థల కళాకారులు
వర్గం:1893 జననాలు
వర్గం:1972 మరణాలు
వర్గం:నెల్లూరు జిల్లా రంగస్థల నటులు
వర్గం:తెలుగు రంగస్థల నటులు
ఆలపాటి వెంకట్రామయ్య

**ఆలపాటి వెంకట్రామయ్య** : స్వాతంత్ర్య సమరయోధుడు. వీరు గుంటూరు జిల్లా కేంద్ర సహకార బ్యాంక్ ఛైర్మనుగా, తెనాలి పురపాలకసంఘం ఛైర్మనుగా మంత్రిగా, డి.సి.సి అధ్యక్షులుగా పనిచేసారు.

## జననం
ఆలపాటి వెంకట్రామయ్య గారు గుంటూరు జిల్లా యడ్లపల్లి గ్రామంలో అంజయ్య, చెల్లమ్మ దంపతులకు 1917 సెప్టంబర్ 9న జన్మించారు. వీరి ప్రాథమిక విద్యాభ్యాసం స్వగ్రామంలో జరిగింది.

## రాజకీయ జీవితం
1952 లో మద్రాసు శాసన సభకు కాంగ్రెస్ అభ్యర్థిగా ఏన్నికైనారు. 1955లో ఆంధ్ర రాష్ట్ర శాసన సభకు జరిగిన తొలి ఎన్నికలలో తెనాలి నుండి శాసన సభ్యునిగా ఏన్నికైనారు. 1956 లో ఆంధ్రప్రదేశ్ ఏర్పడిన తరువాత ఆంధ్ర రాష్ట్ర శాసన సభ్యులంతా ఆంధ్రప్రదేశ్ లోనూ సభ్యులుగా కొనసాగారు.

తెనాలి శాసన సభ సభ్యునిగా పనిచేస్తున్న సమయాన '''<nowiki/>'రణ రంగ చౌక్''''ను నిర్మించారు. 1959 డిసెంబరు 20న దీనిని ఆనాటి కాంగ్రెస్ అద్యక్షులు కె, కామరజ్ నాడార్, ముఖ్యమంత్రి నీలం సంజీవ రెడ్డి గార్ల సమక్షంలో అవిష్కరించారు.  ఇది ప్రముఖ స్వాతంత్ర్య సమర యోధులు కల్లూరి చంద్రమౌళి గారినాయకత్వంలో 1942లో తెనాలిలో క్విట్ ఇండియా ఉద్యమం జరిగినప్పుడు జరిగిన పోలీసు కాల్ఫులలో మరణించిన ఏడుగురు అమర వీరుల స్మృతి చిహ్నంగా ఏడు స్తంభాలతో 'రణ రంగ చౌక్'ను నిర్మించారు.

ఆంధ్ర ప్రదేశ్ ఏర్పడిన తరువాత 1962లో శాసన సభకు జరిగిన తొలి ఎన్నికలలోనూ తెనాలి నుండి శాసన సభ్యునిగా తిరిగి ఏన్నికైనారు. నీలం సంజీవరెడ్డి గారి మంత్రి వర్గంలో మునిసిపల్ శాఖా మంత్రిగా (1962-64) లో పనిచేసారు.

రవాణా సంస్థల జాతీయీకరణ వివాదంలో సుప్రీం కోర్టు రాష్ట్ర ప్రభుత్వాన్ని తప్పుబట్టడంతో 1964 ఫిబ్రవరి 29 న సంజీవరెడ్డి మంత్రివర్గం రాజీనామా చేయగా వచ్చిన కాసు బ్రహ్మానంద రెడ్డి గారి మంత్రివర్గంలో ఆలపాటి తిరిగి మునిసిపల్, సహకార శాఖా మంత్రిగా (1964-65) పనిచేసారు.

## మరణం
ఆలపాటి వెంకట్రామయ్య 1965 జూన్ 16న మరణించారు. వీరి ధర్మపత్ని సామ్రాజ్యమ్మ, కుమార్తె శ్రీమతి దొడ్డపనేని ఇందిర గారు.తండ్రి మరణంతో ఈమె రాజకీయ ప్రవేశం చేశారు. ఈమె తెనాలి శాసనసభ నియోజకవర్గం నుండి మూడు సార్లు (1967, 1972, 1978) ఆంధ్రప్రదేశ్ శాసనసభకు ఎన్నికయ్యారు

2017, ఆగస్టు-26న తెనాలిలో వీరి శతజయంతి ఉత్సవాలను ఘనంగా నిర్వహించారు. ఈ సందర్భంగా ఉపరాష్ట్రపతి శ్రీ ముప్పవరపు వెంకయ్య నాయుడు, వీరి కాంస్యవిగ్రహాన్ని ఆవిష్కరించారు., సి.హెచ్.బాబావలి రచించిన **ఆలపాటి వెంకటరామయ్య జీవన సాఫల్యం** అను పుస్తకాన్ని ఆవిష్కరించారు.

## మూలాలు

వర్గం:స్వాతంత్ర్య సమర యోధులు
వర్గం:గుంటూరు జిల్లా స్వాతంత్ర్య సమర యోధులు
వర్గం:గుంటూరు జిల్లా రాజకీయ నాయకులు
వర్గం:ఆంధ్ర రాష్ట్రంలో శాసన సభ్యులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:1917 జననాలు
వర్గం:1965 మరణాలు
వర్గం:మద్రాసు రాష్ట్రంలో శాసన సభ్యులు
చిన కాకుమాను

**చిన కాకుమాను **, గుంటూరు జిల్లా, కాకుమాను మండలానికి చెందిన రెవెన్యూయేతర  గ్రామం.

## గ్రామానికి రవాణా సౌకర్యాలు
ఈ గ్రామంలోని రైతులు కడుపు నింపుకోవాలన్నా, రైతులు వ్యవసాయ పనులు చేసుకోవాలన్నా, గ్రామస్థులు అత్యవసర పనులకు వెళ్ళాలన్నా గ్రామ సరిహద్దులో ఉన్న కొమ్మమూరు కాలువ దాటి అవతలి వైపునకు వెళ్ళాలి. ఉన్న బల్లకట్టు గూడా కొన్నిరోజులనుండి పనిచేయుటలేదు. ఈ కాలువపైన 40 సంవత్స్రాలుగా వంతెన లేక బహుబాధలు పడుచున్నారు.

## గ్రామ పంచాయతీ
చినకాకుమాను, అప్పాపురం (కాకుమాను) గ్రామ పంచాయతీ పరిధిలోని ఒక శివారు గ్రామం.

## మూలాలు
వర్గం:కాకుమాను మండలం లోని రెవిన్యూయేతర గ్రామాలు
ఇందుపల్లి గోవిందరావు

**ఇందుపల్లి గోవిందరావు** (ఆగస్టు 12, 1897 - సెప్టెంబరు 8, 1969) రంగస్థల నటుడు, స్త్రీ పాత్రధారి. రంగభూషణం బిరుదాంకితుడు.

## జననం
గోవిందరావు 1897, ఆగస్టు 12న కృష్ణారావు, లక్ష్మీకాంతమ్మ దంపతులకు జన్మించాడు.

## నాటకరంగ ప్రస్థానం
చిన్నతనంలోనే నటన, సంగీతంలో ప్రావీణ్యం సంపాదించుకున్న గోవిందరావు, తారాశశాంకంలో రెండవ చంద్రుడు పాత్ర ద్వారా రంగస్థలంపై అడుగుపెట్టాడు. అప్పటినుండి అనేక నాటకాల్లో నటించి, పేరు, డబ్బు సంపాదించాడు. కొంతకాలం నే జీతం మీద బందరు రాయల్ థియేటర్, రామమోహన్ థియేటర్లలో స్త్రీ, పురుష పాత్రలను పోషించేవాడు. పింగళి లక్ష్మీకాంతం, బుర్రా రాఘవాచారి, మాదిరెడ్డి సుబ్బారావు, పింగళి వీరయ్య, పింగళి నర్సయ్య, కలపటపు రాజేశ్వరరావు, శ్రవణం తాతయ్య, పెదసింగు రంగయ్య, ఆమాను సుబ్బారావు వంటి ప్రముఖ నటులతో కలిసి వందలాది నాటకాలను అద్భుతంగా ప్రదర్శించాడు. 1920-21లలో విజయవాడలో జరిగిన చింతామణి నాటక పోటీలలో రాధ పాత్రకు సువర్ణ పతకం గెల్చుకోవడంతోపాటు, చిత్రరేఖ, సత్యభామ, చంద్రమతి పాత్రలకు సువర్ణ పతకాలు గెల్చుకున్నాడు. అంతేకాకుండా, గోవిందరావు ధరించిన నటనకు ముగ్దులై ప్రేక్షకులంతా రంగస్థలం మీదకు పతకాలు విసిరేసేవారు.

### నటించిన పాత్రలు

# చిత్రరేఖ 
# సత్యభామ 
# చంద్రమతి 
# చంద్రుడు 
# రాధ 
# చింతామణి 
# చంద్రముఖి 
# విమల 
# చిత్రలేఖ 
# ఇందిర 
# అన్నపూర్ణ 
# కమల 
# సావిత్రి 
# రత్నాంగి 
# సంజయుడు

## మరణం
చివరిదశలో పేదరికాన్ని అనుభవించిన గోవిందరావు 1969, సెప్టెంబరు 8న మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1897 జననాలు
వర్గం:1969 మరణాలు
వర్గం:రంగస్థలంపై స్త్రీ పాత్ర ధరించిన పురుషులు
ఫ్యామిలీ సర్కస్

**ఫ్యామిలీ సర్కస్** 2001 లో తేజ దర్శకత్వంలో విడుదలైన సినిమా. జగపతి బాబు, రోజా ఇందులో ప్రధాన పాత్రధారులు. సుంకర మధు మురళి నిర్మించిన ఈ చిత్రానికి సంగీతం ఆర్. పి. పట్నాయక్ సమకూర్చారు.

## తారాగణం
* జగపతి బాబు_ సుబ్బు/ సుబ్రమణ్యం
* రోజా_దుర్గ 
* రాజేంద్ర ప్రసాద్_ పటౌడి సుబ్రమణ్యం 
* సుధాకర్_ కాశీ 
* ఝాన్సీ_కాంతం 
* కంచి కౌల్_ సుజాత 
* రమాప్రభ_ బామ్మ 
* గిరిబాబు_కృష్ణారావు 
* సునీల్_ భీమవరం రౌడీ 
* ధర్మవరపు సుబ్రహ్మణ్యం_ శాంతారం 
* కోట శ్రీనివాసరావు 
* బ్రహ్మానందం_ డాక్టర్ ఆనంద్ 
* యం.ఎస్.నారాయణ_ నాని 
* తనికెళ్ళ భరణి_ ఫిషింగ్ ఇనస్పెక్టర్ 
* బాబూ మోహన్ 
* బబ్లూ 
* అనంత్_బార్ వెయిటర్ 
* గుండు హనుమంతరావు 
* గుండు సుదర్శన్ 
* చిట్టిబాబు 
* కళ్ళు చిదంబరం_చిదంబర శాస్త్రి 
* జూనియర్ రేలంగి 
* జెన్నీ 
* నర్సింగ్ యాదవ్_ చారి 
* రజిత_ డాక్టర్ 
* రమ్యశ్రీ 
* మధుమణి 
* మాధురిసేన్. 

## సాంకేతిక వర్గం

* స్క్రీన్ ప్లే, దర్శకత్వం: తేజ 
* కధ, మాటలు: తేజ 
* సంగీతం: ఆర్.పి.పట్నాయక్ 
* గీత రచయిత: కులశేఖర్ 
* నేపథ్య గానం: ఆర్.పి.పట్నాయక్, లెనినా, సాందీప్, రాజేంద్రప్రసాద్, రవివర్మ, పార్థసారథి, శ్రీధర్, నిత్యసంతోషిణి 
* ఛాయా గ్రహణం: రసూల్ 
* ఎడిటింగ్: శంకర్ 
* నిర్మాత: సుంకర మధుమురళి 
* నిర్మాణ సంస్థ: మెలోడీ మల్టీమీడియా 
* విడుదల:01:06:2001.

## పాటలు

వర్గం:2001 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:రమాప్రభ నటించిన సినిమాలు
అర్జున్ రెడ్డి

**అర్జున్ రెడ్డి** 2017లో భద్రకాళి పిక్చర్స్ పతాకంపై సందీప్ రెడ్డి వంగా దర్శకత్వంలో విడుదలైన తెలుగు చలన చిత్రం. ఇందులో విజయ్ దేవరకొండ, షాలిని పాండే ముఖ్యపాత్రల్లో నటించారు. రాహుల్ రామకృష్ణ,  జియా శర్మ ,  సంజయ్ స్వరూప్ ,  గోపినాథ్ భట్ , కమల్ కామరాజు,, కాంచన సహాయక పాత్రలు వహించారు. ఈ చిత్రం అర్జున్ రెడ్డి దేష్ముఖ్ అనే కోపాన్ని అదుపులో ఉంచుకోలేని తాగుబోతు వైద్యుడు గురుంచి. తన ప్రేయసిని కోలిపోయిన తరువాత అర్జున్ తీసుకునే ఆత్మవిధ్వంసక చర్యలు, వాటి మూలంగా జరిగే ఘటనలు ఈ కథ.

## కథ
మంగుళూరులో వైద్య విద్యనభ్యసిస్తున్న అర్జున్ రెడ్డి ఓ ప్రతిభావంతుడైన విద్యార్థి. కానీ కోపాన్ని మాత్రం అదుపులో ఉంచుకోలేడు. ఈ గుణం మూలంగా ఒక రోజు జరుగుతున్న విద్యాలయ కాలిగుండు పోటీలో అర్జున్ ఆగ్రహించి ఎదురు జట్టులోని ఒక క్రీడాకారుడితో గొడవపడతాడు. దీని గురించి తెలుసుకున్న కళాశాలాధిపతికి అర్జున్పై చాలా కోపం వస్తది. తను అర్జున్కి రెండు వికల్పములు ఇస్తాడు: క్షమాపణ కోరిడం లేక విద్యాలయ బహిష్కరణ. అహంకారంతో అర్జున్ రెండోది ఎంపిక చేస్తాడు. కానీ తను వెళ్లిపోవడానికి సిద్ధపడుతున్న వేళలో అదే విద్యాలయంలో కొత్తగా చేరడానికి వచ్చిన ప్రీతి అనే అమ్మాయి అర్జున్కి కనపడతది.

తనని చుసిన వెంటనే అర్జున్, తన స్నేహితుడు శివ కలిసి మొదటి సంవత్సర వైద్య శాస్త్ర విద్యార్థులు దగ్గరికి వెళ్తారు. అక్కడ అర్జున్ ప్రీతీ తన సొంతమేనని ప్రకటించి, వేరెవ్వరు తనని ఇష్టపడకూడదని హెచ్చరిస్తాడు. మొదట్లో ప్రీతి అర్జున్ ప్రవర్తన చూసి బెదిరిపోతది కానీ నానాటికి తనకి కూడా అర్జున్ అంటే మక్కువ ఏర్పడతది.
ఇద్దరు లవ్ చేసుకుంటారు.. ఆలా సాగే..స్టోరీ లవ్ ఫెయిల్యూర్ దాకా వెళుతుంది..ప్రీతికి పెళ్లై పోతుంది..హీరో మందుకి ఎడిక్ట్ ఐపోతాడు..

## తారాగణం
*విజయ్ దేవరకొండ - అర్జున్ రెడ్డి
* షాలిని పాండే - ప్రీతి
* రాహుల్ రామకృష్ణ - శివ
* కాంచన - అర్జున్ రెడ్డి నాయనమ్మ
* కమల్ కామరాజు - అర్జున్ అన్న
* ప్రియదర్శి పులికొండ - వకీలు
* సంజయ్ స్వరూప్
* కల్పలత
* అదితి మ్యాకాల్

## పాటల జాబితా
* దూరం , రచన: అనంత్ శ్రీరామ్, గానం.నిఖిత గాంధీ
* తెలిసేనే నా నువ్వే , రచన: రాంబాబు గోసల , గానం.ఎల్.వి.రేవంత్ 
*ఏమి టెమిటి, రచన: అనంత శ్రీరామ్, గానం. అల్ఫాన్స్ జోసెఫ్
*మధురం, రచన: శ్రేష్ఠ , గానం.సమీరాభరద్వాజ్
*మరిమరి ,  రచన:  మందెల పెదస్వామి , గానం: గౌతమి 
*ఊపిరి ఆగుతున్నదే , రచన: రాంబాబు గోసల , గానం.ఎల్.వి.రేవంత్ 
*గుండెలోన, రచన:శ్రేష్ట , గానం. సౌజన్య
*

## నిర్మాణం
అర్జున్ రెడ్డి సినిమా స్క్రిప్ట్ రాసుకొని హీరో పాత్రకోసం శర్వానంద్ను సంప్రదించాడు. కానీ, అతను వేరే సినిమా చేస్తుండడంతో విజయ్ దేవరకొండను తీసుకున్నారు. ఈ చిత్రాన్ని నిర్మించడానికి ఏ నిర్మాత ముందుకురాకపోవడంతో సందీప్ తండ్రి, అన్న కలిసి భద్రకాళి పిక్చర్స్ అనే నిర్మాణ సంస్థ ఏర్పాటుచేసి, ఈ చిత్రాన్ని నిర్మించారు ఈ చిత్రం యువతను బాగా ఆకట్టుకుంది

## విడుదల - స్పందన
2017, ఆగస్టు 26న విడుదలైన అర్జున్ రెడ్డి సినిమా బ్లాక్ బస్టర్ హిట్ గా నిలిచి సందీప్ కి, చిత్ర యూనిట్ కి మంచి పేరు వచ్చింది. 5 కోట్ల రూపాయలతో నిర్మించిన ఈ చిత్రం 50 కోట్లకు పైగా వసూలు చేసింది.

## సాంకేతిక వర్గం
*దర్శకత్వం - సందీప్ రెడ్డి వంగా

## పురస్కారాలు

### సైమా అవార్డులు
2017 సైమా అవార్డులు

# ఉత్తమ హాస్యనటుడు (రాహుల్ రామకృష్ణ)

## మూలాలు

## బయటి లంకెలు

వర్గం:2017 తెలుగు సినిమాలు
తాతా సందీప్ శర్మ

**తాతా సందీప్ శర్మ** రాజమహేంద్రవరమునకు చెందిన యువ అవధాని, పద్యకవి.
## జీవిత విశేషాలు
ఇతడు 14-06-1994 జూన్ 14 న  జన్మించాడు. ప్రాథమిక విద్యాభ్యాసం సీలేరు, తూర్పు గోదావరి జిల్లా లోని కోరుకొండ, రాజమహేంద్రవరములలో సాగింది. 2015లో ఆదికవి నన్నయ విశ్వవిద్యాలయము నుండి బీఎస్సీ - బయోటెక్నాలజీ పట్టభద్రులైనారు. 2017లో ఆంధ్ర విశ్వకళా పరిషత్ విశాఖపట్టణము నుండి ఎమ్మెస్సీ-బయోటెక్నాలజీ పట్టా పొందారు.

## అవధానాలు
సందీప్ శర్మ ప్రస్తుతం ఉన్న అవధానులలో అతి చిన్న వయస్కుడు. చిన్నతనంలో నాయనమ్మ కీ.శే.తాతా పార్వతమ్మ (విశ్రాంత తెలుగు పండితురాలు) ప్రోత్సాహంతో పద్యరచన ప్రారంభించారు. అనంతరం పద్యకళాతపస్వి శ్రీ ధూళిపాళ మహదేవమణి గారి శిష్యరికంలో అవధాన విద్య నేర్చుకున్నారు. తన తొలి అవధానాన్ని డిగ్రీ చవుతున్న రోజుల్లో నన్నయ సారస్వత పీఠం ఆధ్వర్యంలో రాజమండ్రిలోని ఆదిత్య డిగ్రీ కళాశాలలో నిర్వహించారు. ఇప్పటి వరకు 29 అష్టావధానాలు, ఒక ద్విగుణిత అష్టావధానము చేశారు. 14 విశ్వవిద్యాలయాలకు చెందిన విద్యార్థులు పాల్గొన్న రాష్ట్రస్థాయి కవిత్వ పోటీలలో ప్రథమ బహుమతి పొందారు. గరికపాటి నరసింహారావు నుండి సరస్వతీ దేవి స్వర్ణ అంగుళీయకాన్ని అందుకున్నారు. 2015 లో నోరి నరసింహ శాస్త్రి చారిటబుల్‌ ట్రస్ట్‌ వారు యువ రచయిత పురస్కారాన్ని అందించారు. 

## రచనలు
సాహితీ సందీప్తి (ఖండకావ్యము)

## బిరుదములు
* అవధాన అష్టాపద
* అవధాన చింతామణి
* అవధాని యువరాట్
* ఘంటావధాన ధురీణ

## పురస్కారములు
# నోరి నరసింహశాస్త్రి స్మారక యువరచయిత ప్రోత్సాహక పురస్కారం -2015
# ఉషశ్రీసంస్కృతీ సత్కారం-2017
# జూనియర్ చాంబర్ ఇంటర్నేషనల్ వారి నుండి "అవుట్ స్టాండింగ్ యంగ్ పర్సన్ అవార్డ్ -2017" 

## ప్రవచనాలు
శ్రీమద్భాగవతము, మహాభారతము ,రామాయణము,హరవిలాసము, సౌందర్యలహరి ,శ్రీకృష్ణ కర్ణామృతము మొదలైన అంశాలతో పురాణ ఆధ్యాత్మిక ప్రవచనాలే కాక మనుచరిత్ర,పారిజాతాపహరణము వంటి గ్రంథాలపై సాహిత్య ప్రసంగాలు చేశారు. హిందూధర్మం ఛానల్లో నెలరోజులు హరవిలాసము, నెలరోజులు ఆదిత్యహృదయము ప్రవచనాలు చేశారు.

## కవిసమ్మేళనాలు
* చెన్నైలోని "మద్రాసు విశ్వవిద్యాలయంలో" జరిగిన జాతీయ కవి సమ్మేళనంలో మద్యపానంపై పద్యగానంచేసి అభినందనలందుకున్నారు.
*అంతర్వేదిలో జరిగిన ప్రపంచ తెలుగు కవిత్వోత్సవానికి హాజరై పద్యప్రక్రియ కోసం పోరాడి పద్యగానం చేశారు

## సదస్సులు-సమావేశాలు

* ఆంధ్రవిశ్వవిద్యాలయము,ఆదికవి నన్నయ విశ్వ విద్యాలయము మొదలైన సంస్థలు నిర్వహించిన అనేక జాతీయ & అంతర్జాతీయ సదస్సులలో పాల్గొని వివిధ అంశములపై పరిశోధనా పత్రమలు సమర్పించారు.

## మూలాలు


వర్గం:అవధానులు
విడియాల చంద్రశేఖరరావు

**విడియాల చంద్రశేఖరరావు**(1930 - ఏప్రిల్ 17, 1985) రంగస్థల నటుడు, దర్శకుడు, నాటక, నవలా రచయిత, వ్యాసకర్త.

## జననం - విద్యాభ్యాసం
చంద్రశేఖరరావు 1930లో కోటిలింగం, నాగకోటేశ్వరమ్మ దంపతులకు కృష్ణాజిల్లా డోకిపర్రు జన్మించాడు. బందరు, తెనాలి లో చదువుకున్నాడు.

## రంగస్థల ప్రస్థానం
బాల్యం నుంచి చంద్రశేఖరరావుకు సాహిత్యం, కళలు అంటే ఇష్టం ఉండేది. తెనాలిలో చదివేరోజుల్లో మాధవపెద్ది వెంకట్రామయ్య ప్రోత్సాహంతో నటనా విభాగంలో కొద్దికాలం కృషి చేశాడు. భూలోకంలో యమలోకం నాటకంలోని యముడు పాత్రతో మంచి గర్తింపు తెచ్చుకున్నాడు. రంగస్థల కళాకారుల జీవిత విశేషాలను పరిశోధించి నాటకరంగం శీర్షిక పేరుతో వివిధ పత్రికలలో వ్యాసాలు రాశాడు. చంద్రశేఖరరావు చేసిన ఈ కృషిని గుర్తించి ఆనాటి విద్యాశాఖామంత్రి మండలి వెంకటకృష్ణారావు 'వ్యాసరచనా ప్రవీణ' బిరుదునిచ్చి సత్కరించాడు. బందరు లో జీవిత బీమా ఉద్యోగ మిత్రులతో కలసి లలిత కళా సమితి అనే సంస్థను స్థాపించి పోటీలు నిర్వహించాడు. కళారంగ సేవ చేస్తున్న చంద్రశేఖరరావు ప్రతిభను గుర్తించి ప్రభుత్వం సంగీత నాటక అకాడమీ సభ్యుడిగా నియమించింది.

### రచించినవి
# వదిన
# ఇంటిదీపం
# పంగనామాలు
# త్రిశంకుస్వర్గం
# కాకారాయుళ్ళు
# వెండితెర (రేడియో నాటకం)
# మూగబమ్మ (రేడియో నాటకం)

## మరణం
జీవిత బీమా సంస్థలో పనిచేసిన చంద్రశేఖరరావు 1985, ఏప్రిల్ 17 న మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1930 జననాలు
వర్గం:1985 మరణాలు
వర్గం:తెలుగు నాటక రచయితలు
ఆవేటి నాగేశ్వరరావు

**ఆవేటి నాగేశ్వరరావు** (ఆగస్టు 1, 1914 - సెప్టెంబర్ 26, 1967) రంగస్థల నటుడు, దర్శకుడు, ఆంధ్ర ప్రదేశ్ సంగీత నాటక అకాడమీ సభ్యుడు, వదాన్యుడు, నటరాజేంద్ర, నాట్య కళాధురీణ బిరుదాంకితుడు.

## జననం - విద్యాభ్యాసం
నాగేశ్వరరావు 1914, ఆగస్టు 1 న వెంకటస్వామి, అంజనమ్మ దంపతులకు జన్మించాడు. భీమవరం, గుంటూరు లలో విద్యను అభ్యసించాడు. స్కూల్ ఫైనల్ పరీక్షలో ఉత్తీరుడయ్యాడు.

## రంగస్థల ప్రస్థానం
నాగేశ్వరరావుది నాటక కళాకారుల కుటుంబం. భీమవరం, గుంటూరులో చదువుకుంటున్న రోజులలోనే వంశానుగతమయిన నాటకకళ అభిరుచితో, తనతోటి వాళ్లతో నాటకాలు వేసేవాడు. 1934, సెప్టెంబర్ 4న తండ్రి ఆధిపత్యంలో కుటుంబమంతా కలిసి ప్రదర్శించిన తులాభారం నాటకంతో రంగస్థలంపై అడుగుపెట్టాడు. నాగేశ్వరరావు, ఆవేటి పూర్ణిమ నాయకా నాయిక పాత్రలలో అనేక నాటకాలు ప్రదర్శించారు. మనస్పర్థల కారణంగా 1943లో అన్నదమ్ములు విడిపోయి, నాగేశ్వరరావు న్యూ పూర్ణానంద థియేటర్స్ పేరుతో మరో కొత్త సమాజం స్థాపించాడు. క్షణంలో దృశ్యం మారడానికి వీలయ్యే ట్రాలీ స్టేజీని మొట్టమొదటగా నాగేశ్వరరావే ప్రవేశపెట్టాడు. సురభి నాటక కళా సంఘం స్థాపించడంతోపాటు సురభి సప్తతి స్వర్లోత్సవాలు జరిపి, ప్రత్యేక సంచిక వెలువరించాడు.

### నటించిన పాత్రలు

# నారదుడు (అనసూయ)
# రామదాసు
# శ్రీరాముడు
# హరిశ్చంద్రుడు
# శకారుడు
# రాజు (బలిదానం)
# శ్రీకృష్ణదేవరాయులు
# దుర్యోధనుడు
# మాయల మరాఠి

## సత్కారాలు - గర్తింపులు
# 1959లో బాపట్ల విజ్ఞాన సమితి నాగేశ్వరరావుకు నట రాజేంద్ర అనే బిరుదునిచ్చి సన్మానించింది
# తెనాలి వర్తక సంఘం నాగేశ్వరరావు దంపతులకు కనకాభిషేకం చేసి, నవరత్నహారం బహూకరించింది
# గాలివీడు గ్రామంలో సువర్ణ ఘంటాకంకణం బహూకరించారు 
# బలిదానం, శ్రీకృష్ణదేవరాయలు నాటకాలు ప్రదర్శనకు కావాలసిన లైటింగ్ మొదలైన పరికరాలు కొనుక్కోవడానికి భారత ప్రభుత్వం నుండి ఆర్థిక సహాయం లభించింది

## మరణం
నాగేశ్వరరావు 1967, సెప్టెంబర్ 26 న మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:తెలుగు రంగస్థల దర్శకులు
వర్గం:తెలుగు రంగస్థల సాంకేతిక నిపుణులు
వర్గం:1914 జననాలు
వర్గం:1967 మరణాలు
పులిరాజాకు ఎయిడ్స్ వస్తుందా?

**పులిరాజాకు ఎయిడ్స్ వస్తుందా?** అన్నది ఎయిడ్స్ వ్యాధిపై అవగాహన ఏర్పరచడానికి సాగిన సంచలన ప్రచారం.
## చరిత్ర
పాపులేషన్ సర్వీసెస్ ఇంటర్నేషనల్ (పీ.ఎస్.ఐ.) అన్న సామాజిక సేవా సంస్థ ఈ అడ్వర్టైజ్మెంట్ విశాఖపట్టణంలో ప్రారంభించింది. పులిరాజా ప్రచార కార్యక్రమాన్ని 2003లో "పులిరాజా ఎవరు?" అన్న ప్రశ్నతో ప్రారంభించారు. ఉమ్మడి ఆంధ్రప్రదేశ్ రాష్ట్రంలోని పలు నగరాలు, పట్టణాల్లో హోర్డింగులు, గోడల మీద పెయింట్ల ద్వారా పులిరాజా ఎవరు అన్న ప్రశ్నను సంధించారు. శాసన సభ్యుల సహా వివిధ వర్గాల ప్రజలు పులిరాజా ఎవరు అన్న ఉత్సుకతతో చర్చించుకున్నారు. ఈ సందర్భంగా శాసన సభలో సభ్యులు పులిరాజా ఎవరు, ఈ ప్రచారం ఏమిటన్న ప్రశ్నకు అప్పటి మంత్రులు కూడా సమాధానం చెప్పలేకపోయారు. క్రమంగా పులిరాజాకు ఎయిడ్స్ వస్తుందా అన్న ప్రశ్న వైపుకు ప్రచార సరళిని నడిపారు. టెలివిజన్ ఎడ్వర్టైజ్మెంట్లు, పత్రికల్లో ప్రకటనలు, వీధిలో భారీ హోర్డింగులు, పెయింటింగులు అన్నీ పులిరాజా అన్న ఊహాజనితమైన వ్యక్తి చాలా ధైర్యవంతుడనీ, వేశ్యాలంపటుడనీ, ఐతే పులిరాజాకు ఎయిడ్స్ వస్తుందా? అంటూ ప్రశ్నించి ఎంత ధైర్యవంతుడైనా ఎయిడ్స్ రావచ్చని క్రమంగా తేల్చేలా రూపొందించారు. పాపులేషన్ సర్వీసెస్ ఇంటర్నేషనల్ సంస్థ వారు కొద్ది ప్రాంతంలో ప్రయోగాత్మకంగా ప్రారంభించిన ఈ ప్రచారోద్యమం తరహా, లక్ష్యాలు, ఫలితాలు ఆంధ్రప్రదేశ్ రాష్ట్ర ఎయిడ్స్ నియంత్రణ సంస్థ వారికి ప్రయోజనకరంగా అనిపించడంతో సంస్థతో భాగస్వామ్యం వహిస్తూ రాష్ట్రవ్యాప్తంగా ప్రచారాన్ని సాగించమని కోరింది.
## ప్రభావం
శృంగారానికి సంబంధించిన విషయాలను బహిరంగంగా చర్చించడానికి సిగ్గుపడుతూండే స్థితిగతులు నెలకొనివుండడం ఎయిడ్స్ పై అవగాహన, దాని నివారణకు సమస్యలుగా ఉండేవి. ఈ నేపథ్యంలో నిశ్శబ్దాన్ని బద్దలుకొట్టి, జనాన్ని చర్చించేలా చేసేందుకు ప్రజల నోళ్ళలో పులిరాజా ఎవరు అన్న ప్రశ్న నానేలా చేయడంలో ప్రచారం భారీ విజయాన్ని సాధించింది. ఎవరు అన్న ప్రశ్న ప్రజల్లోకి వెళ్ళడంతో, ఎయిడ్స్ వస్తుందా అన్న ప్రశ్న కూడా విస్తృతిని సాధించింది. అలా క్రమంగా ఈ ప్రచారం ప్రజల్లో ఎయిడ్స్ పై చర్చకు, అవగాహనకు ఉపకరించింది. ఐతే కొంతమంది పులిరాజా అన్న పేరున్న వ్యక్తులకు మాత్రం ప్రచారం వ్యక్తిగతంగా సమస్యలు సృష్టించిందని, వారిని జనం విచిత్రంగా చూస్తూన్నారని వార్తలు వచ్చాయి.
## మూలాలు

## వెలుపలి లంకెలు
వర్గం:ప్రచారం
వర్గం:టెలివిజన్
వర్గం:విశాఖపట్నం
నందిరాజు నారాయణమూర్తి

**నందిరాజు నారాయణమూర్తి** (జూలై 31, 1934 - 2006) ప్రముఖ రంగస్థల నటుడు, దర్శకుడు, నాటక ప్రయోక్త. నటనాచార్య, కళాతపస్వి, ఆంధ్రశివాజీ బిరుదాంకితుడు.

## జననం - ఉద్యోగం
నారాయణమూర్తి 1934, జూలై 31 న వెంకట్రామయ్య, బాలా త్రిపురసుందరి దంపతులకు తెనాలి జన్మించాడు. బి.ఏ. పూర్తిచేశాడు.

## వివాహం - ఉద్యోగం
నారాయణముర్తి గారి మొదటి భార్య పేరు శ్రీమతి కుసుమ. ఆవిడ పరమపదించక సుప్రసిద్ద నాటక నటిమణి జ్యొతి గారిని వివాహం చేసుకున్నారు. ఆయనకు నలుగురు కొడుకులు.  ఆయన వి.డి.ఓ.గా ప్రభుత్వ ఉద్యోగం చేశారు. ఆయన ఉద్యొగంలొ ఉంటూ, నాటక రంగంలొ విశేష సేవలు అందించారు.

## నాటకరంగ ప్రస్థానం
నారాయణమూర్తి తన 12వ ఏట వీలునామా అనే హాస్యనాటికతో రంగస్థలంలోకి ప్రవేశించాడు. ప్రసిద్ధ నటులు అబ్బూరి వరప్రసాదరావు, ముదిగొండ లింగమూర్తి ల సాహచర్యంతో అభినయంలో మెళకువలను నేర్చుకున్నాడు. 1976లో అబ్బూరి కళా పరిషత్తు ప్రారంభించాడు. కృష్ణాజిల్లా గుడివాడ లో స్థిరనివాసం ఏర్పాటుచేసుకొని  అనేక నాటకాలను ప్రదర్శించాడు. సుమారు 70 నాటకాలకు దర్శకత్వం వహించిన నందిరాజు పౌరాణికాలలో ప్రతినాయక పాత్రలను ఏరి కోరి ఎంచుకుని వాటితోనే మంచి గుర్తింపును సాధించాడు. నట దంపతులుగా నారాయణమూర్తి, జ్యోతిలు నాటకరంగానికి ఎనలేని సేవ చేశారు. సినిమాలో నటించమని ఆదుర్తి సుబ్బారావు కోరినా నాటకరంగంలో ఉండడానికే ఇష్టపడ్డాడు. వేమూరి రామయ్య చుండూరు మధుసూదనరావు, ఎ.వి.సుబ్బారావు, ఆచంట వెంకటరత్నం నాయుడు, గుమ్మడి గోపాలకృష్ణ, బుర్రా సుబ్రహ్మణ్య శాస్త్రి, బి.ఎన్. సూరి వంటి ప్రసిద్ధ నటులతో కలిసి నటించాడు.

### నటించిన నాటకాలు

### నటించిన పాత్రలు

## మరణం
అనేక నాటక సమాజాలకు కార్యవర్గ సభ్యుడిగా పనిచేసిన నందిరాజు 2006లో మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:తెలుగు రంగస్థల దర్శకులు
వర్గం:1934 జననాలు
వర్గం:2006 మరణాలు
వర్గం:గుంటూరు జిల్లా రంగస్థల నటులు
చిలకమర్తి సత్యనారాయణ

**చిలకమర్తి సత్యనారాయణ** (మార్చి 3, 1927 - 2004) రంగస్థల నటుడు, రచయిత. సుప్రసిద్ధ నాటక రచయిత చిలకమర్తి లక్ష్మీనరసింహం ఈయనకు పెదనాన్న.

## జననం - ఉద్యోగం
సత్యనారాయణ 1927, మార్చి 3న తూర్పుగోదావరి జిల్లా, పిఠాపురంలో జన్మించాడు.

## నాటకరంగ ప్రస్థానం
1956 వరకు ముంబాయిలో ఉద్యోగం చేశాడు. ఆ సమయంలో ఆర్.ఎం. సింగ్, శంభుమిత్ర, రిత్వీఘటక్ వంటి ప్రముఖ నటుల దగ్గర నటనలో శిక్షణ తీసుకున్నాడు. వారి ప్రోత్సాహంతో ఎ.కె. హంగల్, నత్యేకప్పు, బాలరాజ్ సహానీల సరసన హిందీ నాటకాలలో నటించాడు.  అక్కడే గరికపాటి రాజారావు దగ్గర మేకప్ నేర్చుకున్నాడు.

### నాటకాలు

**నటించినవి:**
# మనోవ్యధ (డాక్టరు పాత్ర)
# కన్యాశుల్కం (గిరీశం పాత్ర)
# కథకంచికి
# ఇంటిదీపం
# దైవశాసనం
# మాస్టర్జీ
# ఫణి
# ఒకే కుటుంబం
# చరిత్ర
# పద్మవ్యూహం

**రచించినవి:**
# క్రీనీడ (1964)
# కళాప్రపూర్ణ
# నటనాశిల్పం
# రంగస్థల శిల్పం

### బహుమతులు
* ఉత్తమ నటుడు - లలితకళాసమితి రాష్ట్రస్థాయి నాటిక పోటలు (1958) - లో కొర్రపాటి గంగాధరరావు మనోవ్యధ నాటకంలోని డాక్టరు పాత్ర
* ఉత్తమ నటుడు - లలిత కళానికేతన్ (రాజమండ్రి) మొట్టమొదట నిర్వహించిన కన్యాశుల్కం ఆఖరి దృశ్యంలోని గిరీశం పాత్ర.
* అనేక నాటకాల్లో పాత్రోచిత నటనకు ఉత్తమ నటుడిగా బహుమతులు

## మరణం
సత్యనారాయణ 2004 లో మరణించాడు.

## మూలాలు

వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:తెలుగు నాటక రచయితలు
వర్గం:తెలుగు రంగస్థల దర్శకులు
వర్గం:1927 జననాలు
వర్గం:2004 మరణాలు
వర్గం:తూర్పు గోదావరి జిల్లా రంగస్థల నటులు
వర్గం:తూర్పు గోదావరి జిల్లా నాటక రచయితలు
వర్గం:కన్యాశుల్కం నాటకం ప్రదర్శించిన ఆంధ్రప్రదేశ్ వ్యక్తులు
చోఖామేళా

**చోఖామేళా** 14వ శతాబ్దంలో మహారాష్ట్రకు చెందిన ఒక వార్కరీ సన్యాసి. విఠోబా భక్తుడు. ఈయన అప్పటి సామాజిక కట్టుబాట్ల ప్రకారం అంటరాని కులంగా భావించే మహర్ జాతికి చెందిన వాడు. చాలా అభంగాలు రాశాడు. ఈయనను తొలితరం దళిత కవుల్లో ఒకడిగా చెప్పవచ్చు. ఈయన భార్య సోరాబాయి,  కొడుకు కర్మమేళా తో కలిసి జీవించాడు. ఈయన చెల్లెలు నిర్మల, ఆమె భర్త బంక, వీరందరూ కూడా విఠోబా భక్తులుగా ప్రసిద్ధి గాంచారు. నామదేవుడి (1270-1350) ఉపదేశంతో ఆధ్యాత్మిక సాధన కొనసాగించాడు.

## జీవితం
చోఖామేళా ప్రస్తుతం మహారాష్ట్ర, బుల్ధాణా జిల్లా, దేవుల్ గావ్ రాజా తాలూకా, మెహూణా రాజా అనే గ్రామంలో జన్మించాడు. మంగళవేద అనే ప్రాంతంలో నివాసం ఉన్నాడు. ఆయన వృత్తి అగ్రవర్ణాలకు చెందిన తోటలు, పంటలకు కాపలా కాయడం. ఇందులో భాగంగానే ఊరికి దూరంగా నివాసం ఏర్పరుచుకుని ఉండేవాడు. 

ఒకసారి పండరీపురాన్ని సందర్శించిన చోఖామేళా అక్కడే నామదేవుడి సంకీర్తనను విన్నాడు. సహజంగానే విఠోబా భక్తుడైన ఆయన ఆ గానంతో పరవశుడై నామదేవుని దగ్గర దీక్షను స్వీకరించి తర్వాత పండరీపురంలోనే స్థిరపడ్డాడు. ఇక్కడి సాంప్రదాయ కథ ప్రకారం అంటరాని వాడైన ఈయనను పూజారులు మొదట్లో ఆలయంలోకి అనుమతించలేదు. చంద్రభాగ నదికి ఆవల వైపున ఒక చిన్న గుడిసె వేసుకుని అక్కడ నుంచే విఠోబాను ప్రార్థిస్తూ ఉండేవాడు. 

## మరణం
ఒక గోడను నిర్మిస్తుండగా గోడ విరిగిపడి చాలామందితో పాటు చోఖామేళా కూడా మరణించాడు. సాంప్రదాయ గాథల ప్రకారం ఈయన శవాన్ని గుర్తించడానికి అందరూ ఇబ్బంది పడుతుంటే నామదేవుడు వచ్చి ఎవరి ఎముకలైతే విఠల అనే పలుకుతాయో అదే చోఖామేళా అని చెప్పాడని ప్రతీతి. విఠల ఆలయం ఎదురుగా ఆయన సమాధి ఉంటుంది. 

## మూలాలు

వర్గం:ఆధ్యాత్మిక గురువులు
వర్గం:మహారాష్ట్ర వ్యక్తులు
నందివాడ బాలయోగి

శ్రీకాకుళం జిల్లా పొందూరు మండలం నందివాడ అనే చిన్న పల్లెటూరు ఉంది.ఆ గ్రామంలో పుట్టిన శ్రీ పిసిసి సత్యం, సూరమ్మ దంవతులకు మొత్తం 11 మంది సంతానం.దైవభక్తి పరులైన ఆ పుణ్య దంపతులకు సంతానంలో సప్తమ గర్బవాసునిగా ఆదినారాయణ జన్మించాడు.అతడే మన నందివాడ బాలయోగి.తల్లిదండ్రులు బాలుడికి ఆదినారాయణ అను నామకరణం చేయుటకు పూర్వం తల్లి సూరమ్మకు తాను గర్బవతిగా ఉండగా ఒకనాడు స్వప్నంలో శ్రీ వైకుంఠవాసుడైన శ్రీ మన్నారాయణుడు శంఖు, చక్రగదాదారియై అభయహస్తంతో ఓ బాలుని రూపమున ఆ పుణ్యవతి గర్భమున జన్మించినట్లు శుభస్వప్నం కలిగింది.

తదుపరి శ్రీ జయనామ సంవత్సరం ఆషాఢ శుక్ల సప్తమీ బుధవారం హస్తా నక్షత్రం అనగా 7-7-1954 వ సంవత్సరమున పుత్ర జననమైనది.ఈ కారణంగా బాలునికి ఆదినారాయణ అని నామకరణం చేసారు. ఆదీనారాయణ తన 16వ ఏట ఒక మహాశివరాత్రి పర్వధినమున శ్రీ ముమ్మిడివరం బాలయోగీశ్వరులవారిని దర్శించిన పిదప దైవ సంకల్పంతో తనలో అనూహ్యమైన మార్పు కలిగి దృఢ సంకల్పంతో తన స్వగ్రామమైన నందివాడ చేరి అదే సంవత్సరమున 1975న శ్రీ రామనవమి పర్వధినమున తపస్సునకు కూర్చుండిరి.నాటి నుండి నేటి వరకు అఖండముగా తపస్సు కొనసాగించుచున్నారు. ప్రతి యేటా మహాశివరాత్రి, ఆ మరుసటి రోజు భక్తుల కోరిక మీర భక్తకోటికి దర్శనం యిస్తున్నారు.
## మూలాలు

## ఇతర లింకులు
* శ్రీ నందివాడ బాలయోగీశ్వరుల వారి దివ్య దర్శనం..../sri Nandivada balayogiswara divya darshanam
* Nandivada balayogi swamiji's mahasivaratri kumba harathi - యూట్యూబ్ వీడియో
*sribalayogiswara.blogspot.com
పాండురంగయ్య

**పాండురంగయ్య** (1938 - 1993) ప్రముఖ రంగస్థల నటుడు. గానకళా విశారద, సంగీత సరస్వతి, రాయలసీమ నటరత్న బిరుదాంకితుడు.

## జననం - విద్యాభ్యాసం
పాండురంగయ్య 1938 లో మాధవస్వామి, అలివేలు మంగమాంబ దంపతులకు కర్నూలు జిల్లా పెద్దపాడులో జన్మించాడు. చిన్నవయసులోనే తండ్రి చనిపోవడంతో పాండురంగయ్య తన మేనమామైన వెంకటకవి దగ్గర పెరిగాడు. వెంకటకవి అష్టావధాని, పండితుడు. ఈయన దగ్గరే తెలుగు, సంస్కృతం భాషలు నేర్చుకున్న పాండురంగయ్య తొమ్మిదోతరగతి వరకు చదువుకున్నాడు.

## నాటకరంగ ప్రస్థానం
చిన్నతనంలోనే సంగీతం, నటనలో శిక్షణ పొందిన పాండురంగయ్య నాటకరంగంపై ఇష్టంతో 1953లో మిత్రులతో కలసి మొట్టమొదటిసారిగా బోయి భీమన్న రాసిన కూలిరాజు నాటకంలో పరంజ్యోతి అనే స్త్రీపాత్రను ధరించి నాటకరంగంలోకి అడుగుపెట్టాడు. 1970లో లలిత కళాపరిషత్తు (అనంతపురం) నిర్వహించిన రాష్ట్రస్థాయి పోటీలలో నూటపదిమంది నటులు శ్రీకృష్ణ పాత్రను ప్రదర్శించగా, ఆ పోటీలో పాల్గొన్న పాండురంగయ్యకు ఉత్తమ నటుడు అవారు లభించింది.  కర్నూలు జిల్లా రంగస్థల పితామహుడు కల్లూరు శేషయ్య శిష్యుడైన పాండురంగయ్య హెచ్. చంద్రం, ఆర్. మీరాహుసేన్, జి. రంగనాథం, మాస్టారు హనుమంతులను కళాకారులుగా తీర్చిదిద్దాడు.

### నటించిన నాటకాలు
# కూలిరాజు (పరంజ్యోతి)
# కురుక్షేత్రం
# గయోపాఖ్యానం
# శ్రీ కృష్ణ తులాభారం (శ్రీకృష్ణుడు)
# రామాంజనేయ యుద్ధం (రాముడు)
# సత్య హరిశ్చంద్ర (హరిశ్చంద్రుడు)
# చింతామణి (బిల్వమంగళుడు, భవానీ శంకరుడు)

## మరణం
నాలుగు దశాబ్ధాలపాటు నాటకరంగానికి సేవలందించిన పాండురంగయ్య 1993 లో మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1938 జననాలు
వర్గం:1993 మరణాలు
వర్గం:కర్నూలు జిల్లా రంగస్థల నటులు
డొలొమెడెస్ బ్రియాన్ గ్రీనె

**డొలొమెడెస్‌ బ్రియాన్‌ గ్రీనె  ** ఆస్ట్రేలియా దేశంలో కనుగొనబడిన  ఒక రకమైన సాలెపురుగు. ప్రముఖ భౌతిక శాస్త్రవేత్త బ్రియాన్‌ గ్రీనె గౌరవార్ధం దీనికా పేరు పెట్టారు.
## విశేషాలు
*అరచేయంత పరిమాణంలో ఉండే ఈ సాలెపురుగు నీటి ఉపరితలంపై, అలలపై స్వారీ చేస్తుంటుంది. తన మధ్య కాళ్ల జతతో ఈదుతూ పరుగులు తీస్తుంది.  ఇలా చేస్తూ చేపల్ని, కప్పల్ని, కీటకాల్ని పట్టుకొని ఆహారంగా తీసుకుంటుంది.

* దీనికి ఎంత తెలివి అంటే... శత్రుజీవులు కనబడే వరకూ నిశ్శబ్దంగా ఉండి ఒక్కసారిగా వాటిపై దాడి చేస్తుంది. ఒకవేళ అది అందకుండా నీటిలోకి పారిపోతే... పట్టు విడవకుండా వెంబడించి పట్టుకుంటుంది. గంటసేపైనా నీటిలోపలే ఉండి వెతుకులాడుతుంది. నీటి ఉపరితలం పైకి తెచ్చేసుకుని తీరిగ్గా భుజిస్తుంది.

* ఇలా తన శరీరం కన్నా మూడు రెట్లు పెద్దవైన జీవుల్నీ వేటాడగలదిది.

* ఇది ఎక్కువగా ఆస్ట్రేలియాలోని మంచి నీటి చెరువుల్లో కనిపిస్తుంది.

## మూలాలు

## బయటి లంకెలు

వర్గం:జీవ శాస్త్రము
వర్గం:ఆర్థ్రోపోడా
పైసా వసూల్

**పైసా వసూల్ ** 2017లో విడుదలైన తెలుగు సినిమా. 
## కథ
బాబ్ మార్లే(విక్ర‌మ్ జీత్‌) ఓ పెద్ద  అధో జగత్తు నేరగాడు (మాఫియా డాన్‌). పోర్చుగల్లో ఉంటాడు. బాబ్ త‌మ్ముడు స‌న్ని(అమిత్‌)ను భారతీయ నిఘా అధికారి చంపేస్తాడు. దాంతో మనదేశంపై ప‌గబ‌ట్టిన బాబ్ ఇండియాలో మార‌ణ హోమం సృష్టించేయాల‌ని నిర్ణ‌యించుకుంటాడు. బాబ్‌కు మనదేశంలో ఓ మంత్రి(కృష్ణ‌కాంత్‌) స‌హా స్థానిక మాఫియా అండ‌గా ఉంటుంది. హైద‌రాబాద్‌లో రెండు, మూడు చోట్ల బాంబు పేలుళ్లు జ‌రుగ‌ుతాయి. అమాయ‌కులైన జ‌నం చ‌నిపోతారు. పోలీస్ అధికారుల‌ను మాఫియా గ్యాంగ్ చంపేస్తుంటుంది. అలాంటి స‌మ‌యంలో రా చీఫ్‌(క‌బీర్ బేడి), ఓ నేరగాడిని ఈ మాఫియాకు వ్య‌తిరేకంగా వాడుకుని అంతమొందించాల‌నుకుంటాడు. అందులో భాగంగా తేడాసింగ్‌(నందమూరి బాలకృష్ణ)తో పోలీస్ శాఖ ఒప్పందం కుదుర్చుకుంటుంది. తేడాసింగ్ త‌ను ఉండే వీధిలో త‌న ప‌క్కింట్లో ఉండే హారిక‌(ముస్కాన్‌) వెంట‌ప‌డుతుంటాడు. హారిక తన అక్క‌య్య సారిక‌(శ్రియా) కోసం వెతుకుతూ ఉంటుంది. పోర్చుగ‌ల్ వెళ్లిన సారిక క‌న‌ప‌డకుండా పోతుంది. అయితే చివ‌ర‌కు హారికకు, త‌న‌ అక్క‌య్య సారిక‌కు, తేడాసింగ్‌కు మ‌ధ్య ఓ సంబంధం ఉంద‌ని తెలుస్తుంది. ఆ సంబంధం ఏంటి? అస‌లు తేడా సింగ్ ఎవ‌రు? సారిక‌, హారిక కుటుంబానికి తేడాసింగ్ ఎందుకు ద‌గ్గ‌ర‌వుతాడు? అస‌లు సారిక ఏమవుతుంది? అనే విష‌యాలలు మిగిలిన కథలో భాగం.

## తారాగణం
*నంద‌మూరి బాల‌కృష్ణ‌
*శ్రియాశ‌ర‌న్‌
*ముస్కాన్ సేథీ
* కైరా ద‌త్‌
*క‌బీర్ బేడి
*విక్ర‌మ్ జీత్‌
*పృథ్వీరాజ్‌
*అలీ

## పాటల జాబితా
*పైసా వసూల్ , రచన: భాస్కర భట్ల రవికుమార్, గానం. డాలర్ మెహందీ, ఉమా నేహా, అనురాగ్ కులకర్ణి
*కన్ను కన్ను కలిశాయి, రచన: భాస్కర భట్ల రవికుమార్, గానం. అనూప్ రూబెన్స్, జితిన్ రాజ్, శ్రీ కావ్య చందన 
*మామా ఎక్ పెగ్ లా, రచన: భాస్కర భట్ల రవికుమార్, గానం. నందమూరి బాలకృష్ణ, దివ్య దివాకర్
*కంటి చూపు చెబుతుంది, (రీమిక్స్) రచన: ఆరుద్ర, గానం. మనో
*పదమారి , రచన: పులగం చిన్న నారాయణ, గానం. మనో, గీతా మాధురి 
*తేడా సింగ్ (థీమ్ సాంగ్) ఇన్స్ట్రుమెంటల్, మ్యూజిక్ బిట్

## సాంకేతికవర్గం
*బ్యాన‌ర్: భ‌వ్య క్రియేష‌న్స్‌
*సంగీతం: అనూప్ రూబెన్స్‌
*సినిమాటోగ్ర‌ఫీ: ముఖేష్‌.జి
*ఎడిటింగ్: జునైద్ సిద్ధిఖీ
*నిర్మాత: వి.ఆనంద ప్ర‌సాద్‌
*క‌థ‌, మాట‌లు, స్క్రీన్‌ప్లే, ద‌ర్శ‌క‌త్వం: పూరీ జగన్నాథ్

## మూలాలు

## బయటి లంకెలు

వర్గం:2017 తెలుగు సినిమాలు
వర్గం:పూరీ జగన్నాధ్ దర్శకత్వం వహించిన సినిమాలు
వర్గం:నందమూరి బాలకృష్ణ సినిమాలు
ఫ్రెడెరిక్ నీషె

thumb|ఫ్రెడెరిక్ నేషే
**ఫ్రెడెరిక్ నీషె** (15 అక్టోబర్ 1844 – 25 ఆగస్టు 1900) ప్రముఖ జర్మనీ తత్వవేత్త.

## బాల్యం
పుట్టిన  అయిదేళ్లకే తండ్రి చనిపోగా  కుటుంబం నామ్బర్గ్ చేరింది. ఇక్కడ అతని జీవితం తల్లి, అమ్మమ్మ, చెల్లెలు ఇద్దరు మైడేన్లు స్త్రీల మధ్య గడిచింది.

## చదువు
బాలమేధావి అయిన నీషే నాలుగేళ్ళకే చదవటం, అయిదేళ్ళకే రాయటం, ఆరేళ్ళకు బీథోవెన్ స్వరాలు పాడటం చేశాడు. పదేళ్లలోపే మత కవిత్వం రాశాడు. పియానోలతో సంగీత స్వరాలు కట్టాడు. వీధిబడిలో చదవటానికి వెళ్ళినప్పుడు నీషెను తోటిపిల్లలు *లిటిల్ పాస్టర్* అనేవారు. బైబిల్ లోని కొన్ని అధ్యాయాలపై చర్చ చేసేటప్పుడు అక్కడి టీచర్లకు పన్నెండేళ్ళ జీసస్ లాగా అనిపించేవాడు. తోటిపిల్లలు శుద్ధ శుంఠలని తనకు సరిజోడు కాదని భావించి స్నేహం చేసేవాడు కాదు. అతని ప్రవర్తన అందరికి ఆశ్చర్యం గొలిపాయి. పద్నాలుగేళ్ళ వయసులో ఫార్టా బోర్డింగ్ స్కూల్ లో చేరి ఫైలాలజి, వాగ్నేర్ మ్యూజిక్ మీద దృష్టి పెట్టాడు. ఈ రెండు తనని అమితంగా ప్రభావితం చేశాయి. మత గ్రంథ రచానపై ఆసక్తి పెంచుకొన్నాడు. ఆరేళ్ళ తర్వాత బాన్ యూనివర్సిటీలో చేరి, కొద్దికాలం చదివి, అక్కడి కుర్రకారు విలాస జీవితాన్ని చూసి దూరంగా ఉన్నాడు.

## రచనలు
నలభయ్యవ ఏట *అన్ టైమ్‌లీ థాట్స్*, *హ్యూమన్ ఆల్ టూ హ్యూమన్*, *ది డాన్ ఆఫ్ ది డే*, *ది జాయ్ ఫుల్ సైన్స్*, *దస్ స్పోక్  జొరాస్ట్ర* గ్రంథాలు రాసి ప్రచురించాడు. ఇవి బాగా ప్రసిద్ధి చెందాయి. తర్వాత *బియాండ్ గుడ్ అండ్ ఈవిల్*. *ది జీనాలజి ఆఫ్ మోరల్స్* స్వీయ చరిత్రగా *ఈకే హోమో* రాశాడు. చనిపోయాక ప్రచురితమైన గ్రంథం *ది యాంటి క్రైస్ట్అండ్ ది విల్ టు పవర్*. దీనికి *హౌ టు ఫిలాసఫైజ్ విత్ హామర్* అని టాగ్ తగిలించాడు.

## వ్యక్తిగత జీవితం
మొదటినుంచి కంటి చూపు సరిగ్గా ఉండేదికాదు.కళ్ళకు కాంతి సరిపడేదికాదు. సూర్యకాంతిలో మసకగా తలదిమ్ముగా ఉండేది. లేత చీకటిలో బాగా పని చేయగలిగే వాడు. ఏది చేసినా కళ్ళకు శ్రమ అనిపించేది. కనుక ఒక రుషి జీవితం అలవాటు చేసుకొన్నాడు. పుస్తకాలలో మునిగి తేలేవాడు.

## మరణం
నీషే కి నలభై అయిదవ ఏట అకస్మాత్తుగా జబ్బు చేసింది. వీధిలో కూలిపోయాడు. బెసేల్ హాస్పిటల్ లో చేర్చారు. తర్వాత జేనాలో శరణాలయంలో చేర్చారు. మెదడు దెబ్బతిన్నా ఒక ఏడాది జీవించాడు. తల్లి, చెల్లి వచ్చి కనిపెట్టుకొని ఉన్నారు. నీషే 25-8-1900లో తన యాభై ఆరవ ఏట మరణించాడు.

## మూలాలు

ఆధునిక ప్రపంచ నిర్మాతలు –ఫ్రీడ్రిక్ నీషె

వర్గం:తత్వవేత్తలు
వి. కె. కృష్ణ మేనన్

**వెంగలీల్ కృష్ణన్ కృష్ణ మేనన్** (1896 మే 3, – 1974 అక్టోబరు 6) భారత జాతీయవాది, దౌత్యవేత్త, రాజకీయ నాయకుడు. మొట్టమొదటి ప్రధాని నెహ్రూకు అత్యంత ఆప్తుడుగా పేరు గాంచాడు. కొంతమంది ఒక దశలో ఇతనిని నెహ్రూ తర్వాత అంతటి శక్తివంతుడుగా అభివర్ణించారు. 

మేనన్ మంచి వక్తగా, తెలివైన వాడుగా, కరుకైన వాడిగా పేరు గాంచాడు. భారతదేశంలోనూ, పాశ్చాత్య దేశాల్లోనూ అతనిని పొగిడే వాళ్ళూ, విమర్శించే వాళ్ళు సమాన సంఖ్యలో ఉన్నారు. సమర్ధించే వారు అతనిని పాశ్చాత్య దేశాల ఆధిపత్య ధోరణిని వ్యతిరేకించి వారి స్థాయిని వారికి తెలియపరిచిన వాడిగా భావిస్తే, విమర్శించే పాశ్చాత్యులు మాత్రం అతనిని నెహ్రూను నడిపించే *క్షుద్ర మేధావి* గా అభివర్ణించారు.

యుక్తవయస్సులో ఉండగా మేనన్ పెంగ్విన్ బుక్స్ సంస్థకు సంపాదకుడిగా పని చేశాడు. బయటి దేశాల్లో భారత స్వాతంత్ర్యోద్యమానికి ప్రాచుర్యం కల్పించాడు. లండన్ లో ఇండియా లీగ్ ను స్థాపించడం ద్వారా యూకేలో పలుచోట్ల పర్యటించి భారతదేశానికి స్వతంత్రం ఇవ్వాల్సిన అవసరం గురించి జనం మద్ధతు కూడగట్టడానికి ప్రయత్నించాడు. సోవియట్ యూనియన్ లాంటి శక్తివంతమైన దేశం నుంచి మద్ధతు రాబట్టగలిగాడు. 

## బాల్యం, విద్యాభ్యాసం
మేనన్ లో ప్రస్తుతం కేరళలో ఉన్న థలస్సేరి అనే ప్రాంతంలో, ఉన్నత వంశస్థులైన వెంగలీల్ కుటుంబంలో జన్మించాడు. అతని తండ్రి కోమత్ కృష్ణ కురుప్, తల్లి కోమత్ శ్రీదేవి కుట్టిలమ్మ ఇద్దరూ న్యాయవాదులే. తండ్రి కడతనాడు రాజు అయిన ఒర్లత్తిరి ఉదయవర్మ కుమారుడు కాగా తల్లి 1815 నుంచి 1817 వరకు ట్రావెన్‌కూర్ సంస్థానంలో దివానుగా పనిచేసిన రామన్ మేనన్ మనవరాలు. మేనన్ కోళికోడ్ లోని జోమారిన్ కళాశాలలో చదువుకున్నాడు. 1918 లో మద్రాసులోని ప్రెసిడెన్సీ కళాశాల నుంచి చరిత్ర, ఆర్థికశాస్త్రంలో బి. ఎ పట్టా పుచ్చుకున్నాడు. మద్రాసు లా కళాశాలలో చదువుతుండగానే ఆయనకు దివ్యజ్ఞాన సమాజాన్ని స్థాపించిన మేడం బ్లావట్‌స్కీతో కలిసి హోం రూల్ ఉద్యమంలో పనిచేశాడు. బ్రదర్స్ ఆఫ్ సర్వీస్ అనే పేరుతో అనీ బిసెంట్ ఏర్పాటు చేసిన బృందంలో ఒకడై 1924 లో ఇంగ్లండుకు ప్రయాణమయ్యాడు.

### లండన్ లో
మేనన్ లండన్ స్కూల్ ఆఫ్ ఎకనామిక్స్ నుంచి బ్యాచిలర్ ఆఫ్ సైన్స్ పట్టా, లండన్ యూనివర్శిటీ నుంచి మాస్టర్ ఆఫ్ సైన్స్ పట్టా పొందాడు. లండన్ స్కూల్ ఆఫ్ ఎకనామిక్స్ లో ప్రొఫెసర్ అయిన హెరాల్డ్ లస్కీ ఈయనను ఆయన దగ్గర చదివిన వారిలో అత్యుత్తమ విద్యార్థి అని పేర్కొన్నాడు.

## స్మారకం

2006 లో వి. కె. కృష్ణ మేనన్ జీవితం, సాధించిన విజయాలకు గుర్తుగా ఒక సంస్థను ప్రారంభించారు. భారత్, ఇంకా ఇతర ఆసియా దేశాలలో విజ్ఞానశాస్త్రం, సాహిత్యం, ఆర్థిక శాస్త్రం, రాజకీయాలు, దౌత్య శాస్త్రం, మానవ హక్కులు మొదలైన రంగాలలో కృషి చేసిన వారిని సత్కరించడం దీని ప్రధాన ఆశయం.

2013 లో లండన్ లోని 30 లాంగ్‌డన్ పార్క్ రోడ్ లో ఇంగ్లీష్ హెరిటేజ్ వారు ఈయన పేరు మీదుగా ఒక నీలి ఫలకాన్ని ప్రతిష్టించారు.

1997 లో భారత తపాలా శాఖ ఆయన గౌరవార్థం ఒక తపాలా బిళ్ళ విడుదల చేసింది.

## మూలాలు

## వెలుపలి లంకెలు

వర్గం:స్వాతంత్ర్య సమర యోధులు
వర్గం:1896 జననాలు
వర్గం:1974 మరణాలు
వర్గం:భారత తపాలా బిళ్ళపై ఉన్న ప్రముఖులు
రాయల్ ఎన్‌ఫీల్డ్

*రాయల్‌ ఎన్‌ఫీల్డ్‌* మనదేశంలోనే కాదు, ప్రపంచవ్యాప్తంగా అత్యధికంగా అమ్ముడుపోతూ సంచలనం సృష్టిస్తోంది.

## విశేషాలు
రాయల్‌ ఎన్‌ఫీల్డ్‌ 1893లో ఇంగ్లాండ్‌లో ఎన్‌ఫీల్డ్‌ సైకిల్‌ కంపెనీ పేరుతో మొదలైంది. తరవాత రైఫిళ్ల తయారీకీ పేరొందిన ఈ కంపెనీ, 1901లో మొదటి బైక్‌ను తయారుచేసింది. రెండో ప్రపంచ యుద్ధ కాలంలో రక్షణదళాలకోసం తేలికపాటి మోటారుసైకిళ్లను కేవలం 60 కిలోల బరువూ, 125 సిసి టూ స్ట్రోక్‌ ఇంజిన్‌తో ‘ఫ్లయింగ్‌ ఫ్లీ’ పేరుతో తయారుచేసి, పారాచూట్‌ల ద్వారా సైనికులకి అందించేదట. ఆ తరవాత ఇది చెన్నైకి చెందిన మద్రాసు మోటార్స్‌తో ఒప్పందం కుదుర్చుకుని, ‘ఎన్‌ఫీల్డ్‌ ఆఫ్‌ ఇండియా’ పేరుతో ‘మేడ్‌ లైక్‌ గన్‌, గోస్‌ లైక్‌ బుల్లెట్‌...’ అనే స్లోగన్‌తో మోటారుసైకిళ్లను తయారుచేసింది.
1965లో భారత ప్రభుత్వం సరిహద్దుల్లో పెట్రోలింగ్‌కోసం దాదాపు 800 పైగా 350 సి.సి. బుల్లెట్‌ బైక్‌లను కొనుగోలు చేయడంతో బుల్లెట్టు భారతీయ ఆర్మీ, పోలీసు దళాల అనధికారిక మోటారుసైకిల్‌గానూ; జాతీయ పర్వదినాల్లో రక్షణదళాలు ఈ బైకులమీద విన్యాసాలు ప్రదర్శించడంతో భారత జాతీయ బైక్‌గానూ ప్రాచుర్యం పొందింది. 1994లో ఎన్‌ఫీల్డ్‌ కంపెనీ పూర్తిగా మనదేశానికి చెందిన ఐషర్‌ కంపెనీ హస్తగతమై, ‘రాయల్‌ ఎన్‌ఫీల్డ్‌’ బ్రాండ్‌తో ‘బిల్ట్‌ లైక్‌ ఎ గన్‌’ నినాదంతో మోటారుసైకిళ్లను రూపొందిస్తూ ప్రపంచవ్యాప్తంగా ప్రాచుర్యం చెందింది. మోటారుసైకిళ్ల తయారీలోనే అత్యంత ప్రాచీనమైన ఈ కంపెనీ, ప్రస్తుతం మనదేశం నుంచి సుమారు 45 దేశాలకు బైక్‌లను ఎగుమతి చేస్తుండటం విశేషం.

## కంపెనీ మోడల్

## మూలాలు


వర్గం:వాహనాలు
వర్గం:మోటారు వాహనాలు
వర్గం:మోటారు సైకిళ్లు
బ్లూవేల్

**బ్లూవేల్  ** లేదా **బ్లూ వేల్ ఛాలెంజ్ ** అనునది సోషల్ మీడియా ఆధారిత ఆట. ఇది ఆటగాళ్ళను ఆత్మహత్య చేసుకునేటట్లుగా ప్రేరేపించి వారి జీవితాన్ని బలితీసుకుంటుంది. మనదేశంలో దీనిని నిషేధించినా అనేక మంది అనధికారికంగా ఈ ఆట ఆడుతూ తమ ప్రాణాలు పోగొట్టుకుంటున్నారు.
## నేపధ్యము
బ్లూవేల్‌ డౌన్‌లోడ్‌ చేసుకుని ఆడే ఆటకాదు. సాఫ్ట్‌వేర్‌ కూడా కానేకాదు. ఇంటర్నెట్‌కు ఆకర్షితులై ఒంటరితనంతో బాధపడుతున్న పిల్లలకు ప్రత్యేక స్నేహితులుగా పరిచయం చేసుకుని రహస్యంగా ఆన్‌లైన్‌ ఛాలెంజ్‌లు నిర్వహిస్తుంటారు. పిల్లలు, యువతను గుర్తించి వారిని ప్రత్యేక లింకుల ద్వారా గ్రూపులోకి తీసుకుంటున్నారు. వారు తమంతట తామే తనువు చాలించేలా గేమ్‌ పేరిట ప్రోత్సహిస్తుంటారు. 50 వరకు పోటీలు నిర్వహించి ఆత్మహత్యతో ముగిసేలా ఛాలెంజ్‌ సిద్ధం చేస్తుంటారు.
## బాధితులు
బాధితులంతా 12-19 ఏళ్లలోపు పిల్లలే. ఈ క్రీడకు ఆకర్షితులు కావడానికి మానసిక ఆందోళనే ప్రధాన కారణం. ఒత్తిడి, చదువు, తల్లిదండ్రులు, ఉపాధ్యాయుల మందలింపు కారణాలతో కొందరు జీవితంపై విరక్తిని పెంచుకుంటుంటారు. ఇలాంటివారు ఎవరితోనూ కలివిడిగా మాట్లాడరు. ఎప్పుడూ ఒంటరిగా గడుపుతుంటారు. ఆ ఒంటరితనాన్ని దూరం చేసుకునేందుకు ఇంటర్నెట్‌లో ఛాటింగ్‌లు చేస్తుంటారు.  
## ఆటలో వివిధ లక్ష్యాలు
ఈ  క్రీడలో పిల్లలకు ఇచ్చే లక్ష్యాలు (టాస్క్‌లు) హింసతో కూడుకున్నవి.
* బ్లేడుతో చేతిపై చిత్రాలను గీసుకుంటారు. ఆంగ్ల అక్షరాలు రాసుకుంటారు. ఉదయాన్నే 4.20కి లేచి ఆన్‌లైన్‌ గ్రూపు నిర్వాహకుడు పంపించే వీడియోలు చూస్తుంటారు.
* తిమింగలం చిత్రాన్ని కాగితాలపై వేస్తుంటారు. వాటిని ఫోన్‌ద్వారా ఫొటోలు తీస్తుంటారు. తానూ ఒక వేల్‌గా మారానుకుని కాలిపై ఎస్‌ లాంటి అక్షరాలు రాసుకుంటారు. తప్పుకోవాలని చూస్తే నిర్వాహకులు బ్లాక్‌మెయిల్‌ చేస్తుంటారు. వారికి తిరిగి తలొగ్గితే శిక్షగా చేతిపై వీలైనన్ని ఎక్కువసార్లు కోసుకోవాలి.
* ఉదయాన్నే లేచి ఇంటి పైకప్పు వరకు వెళ్లడం, చేతిపై తిమింగలం బొమ్మను చిత్రించుకోవడం, పెదవులు కోసుకోవడం, చేతిపై గుండుసూదితో అనేకసార్లు గుచ్చుకోవడం, సొంతగా గాయపరచుకోవడం లాంటి ప్రయత్నాలు కనిపిస్తాయి.
* వంతెనలపైకి వెళ్లడం, ఇంటి పైకప్పు చివరలో నిల్చోవడం, అక్కడే కాళ్లను ఆడించడం చేస్తారు. వివిధ రకాలైన పరీక్షల తరువాత క్రీడలో యాక్టివ్‌గా ఉన్నారో.. లేదో.. నిర్వాహకులు పరిశీలిస్తారు.
* చివరగా ఒకరోజు క్రీడలోని బాలుడికి చావు తేదీని గ్రూపు నిర్వాహకులే ఖరారు చేస్తారు. ఉదయమే లేచి రోడ్డు, రైలు మార్గాల్లో నడవాలని చెబుతారు. ఒకరోజంతా ఎవరితోనూ మాట్లాడకుండా ఉండాలని ఆదేశిస్తారు. భయంగొలిపే వీడియోలు చూడాలని చెబుతారు. ప్రతిరోజు తన శరీరంలో ఏదో ఒక భాగంపై గాయాలు చేసుకోవాలని సూచిస్తారు. చివరగా భవనంపై నుంచి దూకి ప్రాణాలు తీసుకోవాలని ఆదేశిస్తారు.

## మూలాలు

## బయటి లంకెలు
*Core concern: ‘Blue Whale’ & the social norms research 
*Pink Whale Movement (*Movimento Baleia Rosa*, in Portuguese)
*Blue Whale in Italia

వర్గం:మొబైల్ ఆటలు
వర్గం:సామాజిక రుగ్మతలు
బాబు సాహెబ్

**బాబు సాహెబ్** (1937-1975) ప్రముఖ రంగస్థల నటుడు.

## జననం
బాబు సాహెబ్ 1937 లో కర్నూలు జిల్లా, బనగానపల్లె సమీపంలోని చెరువుపల్లి లో జన్మించాడు. ఈయన తండ్రిపేరు షేక్ కతాల్ సాహెబ్.

## రంగస్థల ప్రస్థానం
శ్రావ్యమైన కంఠస్వరం కలిగిన బాబు సాహెబ్ బాలనటుడుగా నాటకరంగంలోకి అడుగుపెట్టి, పురుష పాత్రలతో పాటు స్త్రీ పాత్రలలో కూడా నటించి ప్రేక్షకులను ఆకట్టుకున్నాడు. లలిత కళాసమితి సభ్యుడైన ఈయన ఆ సంస్థ ప్రదర్శించిన వివిధ నాటకాలలో నటించాడు. పైడి లక్ష్మయ్య రచించి, వీరయ్యచారి దర్శకత్వంలో ప్రదర్శించిన వేమారెడ్డి మల్లమ్మ నాటకంలో భద్రయ్య, పద్మమ్మ పాత్రలలో నటించి అప్పటి రాష్ట్రపతి బాబూ రాజేంద్ర ప్రసాద్, సర్వేపల్లి రాధాకృష్ణన్ వంటి ప్రముఖుల ప్రశంసలు పొందాడు. ప్రభుత్వ ఆసుపత్రిలో ఫార్మసిస్టుగా పనిచేస్తూనే ప్రవృత్తిగా ఎంచుకున్న నాటకరంగంలో పనిచేశాడు.

### నటించిన నాటకాలు
# శ్రీకృష్ణరాయబారం (శ్రీ కృష్ణుడు, కర్ణుడు)
# బొబ్బిలియుద్ధం (రంగరాయుడు)
# సత్య హరిశ్చంద్ర (నక్షత్రకుడు)
# వేమారెడ్డి మల్లమ్మ (భద్రయ్య, పద్మమ్మ)

## మరణం
1975 లో బొబ్బిలి యుద్ధం నాటకంలో రంగరాయుడు పాత్రలో నటించిన బాబు సాహెబ్ ప్రదర్శనానంతరం మరణించాడు.

## మూలాలు

వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1937 జననాలు
వర్గం:1975 మరణాలు
వర్గం:కర్నూలు జిల్లా రంగస్థల నటులు
రోహింగ్యా ప్రజలు

**రోహింగ్యా ప్రజలు** లేదా **రోహింగ్యా శరణార్థులు ** లేదా **రోహింగ్యా ముస్లింలు ** .(, , , or ; లేదా **అరకాన్ ఇండియన్స్ ** ' అనువారు మయన్మార్ లోని రఖైన్ రాష్ట్రానికి చెందిన ప్రజలు. వీరికి ఏ దేశపు పౌరసత్వం లేదు. కావున వీరిని శరణార్థులు గా పరిగణిస్తున్నారు.
## నేపధ్యము
ముస్లింలలో ప్రత్యేక తెగకు చెందిన సుమారు 10లక్షలమంది రోహింగ్యాలు తరతరాలుగా మయన్మార్‌లో నివసిస్తున్నారు. కానీ, 1982లో మయన్మార్‌ సర్కారు తీసుకొచ్చిన పౌరసత్వం చట్టంలో 135 స్థానిక జాతులలో ఒకటిగా రోహింగ్యాలను గుర్తించలేదు.ఆ దేశం వారిని తమ పౌరులుగా గుర్తించలేదు. రోహింగ్యా బెంగాలీ పదమని, వారంతా బంగ్లాదేశ్‌ నుంచి తమ దేశానికి(అక్రమంగా) వచ్చారని మయన్మార్‌ వాదిస్తోంది. తమ దేశం నుంచి వెళ్లిపోయేలా ‘పొగ’ పెడుతోంది. హింసను భరించలేక రోహింగ్యాలు ప్రాణాలకు తెగించి మరీ వలస వెళుతున్నారు. సముద్రంలో నాటు పడవల్లో ప్రయాణిస్తూ బంగ్లాదేశ్‌తోపాటు థాయ్‌లాండ్‌, మలేసియా తదితర దేశాలకు చేరుకుంటున్నారు. నోబెల్‌ శాంతి బహుమతి గ్రహీత ఆంగ్‌సాన్‌ సూకీ పార్టీ నేతృత్వంలో ప్రజాస్వామ్య ప్రభుత్వం ఏర్పడినా వారి పరిస్థితి మారకపోగా కష్టాలు మరింత పెరిగాయి. రోహింగ్యాల అణచివేత వార్తలు మీడియాలో రాకుండా ‘సెన్సార్‌’ మొదలైంది. **బీబీసీ బర్మా **  చానల్‌ దీనిపై బహిరంగంగా నిరసన ప్రకటించింది..మయన్మార్‌లో రోహింగ్యా పదాన్ని నిషిద్ధంగా భావిస్తారు.

## హక్కుల కోసం పోరాటం
**అరాకన్‌ రోహింగ్యాల విముక్తి సేన ** (అర్సా) పేరుతో 2016లో ఒక దళం ఏర్పడింది. రోహింగ్యాల హక్కుల కోసం పోరాటం మొదలుపెట్టింది. దీనిని తీవ్రవాద సంస్థగా పరిగణించిన మయన్మార్‌ ప్రభుత్వము రోహింగ్యాలపై అణచివేతను ముమ్మరం చేసింది. దాడులతో సైన్యం వారిపై విరుచుకుపడింది. ఈ క్రమంలో రఖైన్‌లో ఉండలేక బంగ్లాదేశ్‌లోకి, ఇతర దేశాలలోకి రోహింగ్యాల వలసలు భారీగా పెరిగిపోయాయి.
## ఐక్యరాజ్యసమితి ఖండన
మయన్మార్‌లోని రోహింగ్యా ముస్లింలపై జరుగుతున్న దాడిని జాతుల శుద్దీకరణగా ఐక్యరాజ్య సమితి  2017 సెప్టెంబరు 12 న జరిగిన సర్వసభ్య సమావేశంలో అభిప్రాయ పడింది. రోహింగ్యాలపై మయన్మార్‌లో జరుగుతును దాడులపై ఐక్యరాజ్య సమితి మానవహక్కుల సంఘం తీవ్రంగా మండిపడింది. ఒక జాతిపై కక్ష్యగట్టినట్టు జరుగుతున్న దాడులకు అందరూ సిగ్గుపడాలని సమితి మానవ హక్కుక ముఖ్య అధికారి జైదీ ఆల్‌ హసన్‌ అన్నారు. మయన్మార్‌లో యధేచ్ఛగా మానవ హక్కుల ఉల్లంఘన జరుగుతోందని ఆయన అన్నారు. 

## మూలాలు

## బయటి లంకెలు
* 
వర్గం:మయన్మార్
వర్గం:శరణార్థులు
కొండరెడ్ల మామిడి కొత్త నృత్యం

thumb|ప్రపంచ జానపద దినోత్సవ వేడుకల్లో భాగంగా 2019 ఆగస్టు 31న హైదరాబాద్‌లోని రవీంద్ర భారతిలో తెలంగాణ ప్రభుత్వ భాషా సాంస్కృతిక శాఖ నిర్వహించిన జానపద జాతర సాంస్కృతిక కార్యక్రమంలో గుస్సాడీ కళాకారుల ప్రదర్శన
ఖమ్మం జిల్లాలోని గిరిజన రైతులు (కొండరెడ్లు, బైసన్‌రెడ్లు) మామిడి పంట చేతికి వచ్చే సమయానికి ముత్యాలమ్మ, కొండదేవత వంటి దేవతలను పూజిస్తూ ఈ నృత్యం చేస్తారు. గుస్సాడీ నృత్యంలోని కళాకారులు వేషాలు వేయగా ఈ నృత్యంలో ఎలాంటి వేషాలు వేయరు. 
## మూలాలు


వర్గం:నృత్యం
వర్గం:తెలంగాణా జానపద కళారూపాలు
మయూరి నృత్యం

మయూరి నృత్యం లేదా నెమలి నృత్యం అనేది నెమళ్ల అందం, కదలికలను వివరించే ఒక సాంప్రదాయ ఆసియా జానపద నృత్యం.  ఆసియాలో అభివృద్ధి చెందిన అనేక నెమలి నృత్య సంప్రదాయాలు ఉన్నాయి, వీటిలో మయన్మార్, కంబోడియా యొక్క పశ్చిమ మరియు ఉత్తర ప్రాంతాలు, ఇండోనేషియాలోని పశ్చిమ జావా మరియు దక్షిణ భారతదేశంలోని భారత ఉపఖండం, శ్రీలంక, బంగ్లాదేశ్ మరియు చైనాలోని యునాన్ ప్రాంతాలలో   నెమలి నృత్యాలు ఉన్నాయి.

## భారతదేశం

భారతదేశంలోని తమిళనాడు మరియు కేరళ రాష్ట్రాలలో థాయ్ పొంగల్ పంట పండుగ సందర్భంగా నెమళ్ల వేషంలో ఉన్న బాలికలు చేసే నృత్యాన్ని మైలాట్టం (తమిళం: மயிலாட்டம்), నెమలి నృత్యం అని కూడా పిలుస్తారు.

## ఇండోనేషియా
ఇండోనేషియాలో దీనిని నెమలి నృత్యం (మెరాక్ నృత్యం లేదా తారి మెరాక్) అని పిలుస్తారు. ఇది  పశ్చిమ జావాలో ఉద్భవించింది. దీనిని నెమలి కదలికల నుండి ప్రేరణ పొందిన మహిళా నృత్యకారులు ప్రదర్శిస్తారు.  దాని ఈకలు సుండనీస్ నృత్యం యొక్క శాస్త్రీయ కదలికలతో మిళితం చేయబడ్డాయి. ఇది 1950ల చుట్టూ సుండనీస్ కళాకారుడు,  కొరియోగ్రాఫర్ రాడెన్ ట్జెజే సోమంత్రి స్వరపరిచిన కొత్త సృష్టి నృత్యాలలో ఒకటి.  ఈ నృత్యం ఒక పెద్ద కార్యక్రమంలో గౌరవనీయ అతిథిని స్వాగతించడానికి ప్రదర్శించబడుతుంది.  అప్పుడప్పుడు సుండనీస్ వివాహ వేడుకలలో కూడా ప్రదర్శించబడుతుంది. శ్రీలంకలోని పెరహరా ఉత్సవాలు వంటి అనేక అంతర్జాతీయ కార్యక్రమాలలో ప్రదర్శించే ఇండోనేషియా నృత్యాలలో ఇది కూడా ఒకటి.

## తెలంగాణలో
ఖమ్మం ఏజెన్సీ ప్రాంతాల్లో నివసించే తెగలు తలకు కొమ్ములను ధరించి వాయిద్య పరికరాలను వాయిస్తూ చేసే నృత్యాన్ని మయూరి నృత్యం అంటారు.

## మూలాలు


వర్గం:జానపద కళారూపాలు
లంబాడీ నృత్యం

thumb|246x246px|భారత స్వాతంత్ర్య దినోత్సవ వేడుకలలో తెలంగాణ భాషా సాంస్కృతిక శాఖ ఆధ్వర్యంలో బంజారా కళాకారుల ప్రదర్శన
వరినాట్లు, కోతలు, ఇంకా ఇతర వ్యవసాయ పనుల్లో ఉండే బంజారాలు చేసే నృత్యాన్నే **లంబాడీ నృత్యం** అంటారు. తెలంగాణలో పెండ్లిళ్లు, తీజ్, హోలీ ఉత్సవాల సందర్భంగా ఈ నృత్యాన్ని లంబాడీలు ప్రదర్శిస్తారు.

### హోలీ పండుగలలో
భారతదేశ శాస్త్రీయ నృత్య రూపాల్లో తెలంగాణ గొప్ప స్థానాన్ని ఆక్రమించింది. శాస్త్రీయ నృత్యాలతో పాటు, గిరిజన నృత్యాలకు కూడా ఇది ప్రసిద్ది చెందింది. తెలంగాణ‌లోని ప్రసిద్ధ గిరిజన జానపద నృత్యాలు బాతకమ్మ, గోబ్బి, మాథురి, ధమల్, దండారియా, దప్పు, వాద్యం మొదలైనవి. లంబాడి నృత్యం తెలంగాణ గిరిజన నృత్యం.
thumb|బంజారా కళాకారుల నృత్యం
లంబాది తెలంగాణ‌లో సెమీ సంచార జీవితాన్ని గడిపే లంబాడి తెగకు సంబంధించినది. లంబాడి తెగ రాష్ట్రమంతటా నివసిస్తుంది. వీటిని బంజారాస్ లేదా సుగాలిస్ అని పిలుస్తారు. సమృద్ధిగా పంట లేదా మంచి విత్తనాల కాలం ఆనందించడానికి నృత్యకారులు ఈ నృత్యం చేస్తారు. వారు ఇత్తడి చీలమండలు, గాజులు, అలంకరించిన నగలు, గాజు పూసలలో తమను తాము ధరిస్తారు. ఒక రైతు రోజువారీ పనులు, కోయడం, కోయడం, నాటడం, విత్తడం మొదలైనవి లంబాడి నృత్యంలో ప్రాతినిధ్యం వహిస్తాయి. దసరా, దీపావళి, హోలీ వంటి పండుగలలో ఈ గిరిజన ప్రజలు ఒక ఇంటి నుండి మరొక ఇంటికి డ్యాన్స్, భిక్ష స్వీకరించారు.

### అందమైన దుస్తులు
లంబాడి నృత్యకారులు అద్దాలతో అలంకరించబడిన పొడవాటి రంగురంగుల స్కర్టులు, చేతులు కప్పే తెల్లటి విశాల ఎముక కంకణాలు ధరించి అందమైన దుస్తులు ధరిస్తారు. నృత్య రూపం గురించి ఒక ఆసక్తికరమైన విషయం ఏమిటంటే ఇది మహిళల గుత్తాధిపత్యం. ఇది తీవ్రమైన దయ, సాహిత్యంతో విస్తరించి ఉంది. ప్రాంతీయ నృత్యకారుల సూక్ష్మ సున్నితత్వం మరింత ఆకర్షణీయంగా ఉంటుంది. మహారాష్ట్రలోని బంజారా, కర్ణాటక, తమిళనాడు, తెలంగాణ మధ్య విభజించబడ్డాయి. తెలుగు, కన్నడ, లేదా మరాఠీలలో మాట్లాడేవారు. నృత్యకారులలో లయ, సమన్వయం ప్రస్తావించదగినది. లంబాడీ నృత్యం ముఖ్యంగా రాజస్థాన్ నుండి ఈ సాంప్రదాయ ప్రారంభమైందని చెప్పవచ్చు. 

## మూలాలు

వర్గం:తెలంగాణ సంస్కృతి
వర్గం:ఆంధ్రప్రదేశ్ సంస్కృతి
శశాంక్

**సిద్ధంశెట్టి శశాంక్** (జననం: నవంబరు 22, 1979) ఒక తెలుగు సినిమా నటుడు. శశాంక్ మొదటి సినిమా ఐతే. 2005 లో సై సినిమాకు గాను శశాంక్ ఉత్తమ సహాయ నటుడిగా నంది పురస్కారం అందుకున్నాడు.

## బాల్యం, విద్యాభ్యాసం
శశాంక్ నవంబరు 22, 1979 న సికిందరాబాదులో జన్మించాడు. పదో తరగతి దాకా సెయింట్ పాట్రిక్స్ హైస్కూల్లో చదివాడు. తండ్రి సిద్ధంశెట్టి రాజు స్టేట్ బ్యాంక్ ఆఫ్ ఇండియా లో అసిస్టెంట్ మేనేజరు. తల్లి ఉషారాణి ఉస్మానియా విశ్వవిద్యాలయంలో భాషా శాస్త్రంలో సహాయ ఆచార్యులు. హిమాయత్ నగర్ లోని సెయింట్ మేరీస్ కళాశాలలో ఇంటర్మీడియట్ పూర్తి చేశాడు. ఆంధ్ర విశ్వవిద్యాలయం నుంచి దూర విద్య ద్వారా బీకాం పూర్తి చేశాడు.

## నటన
శశాంక్ చిన్నప్పటి నుంచి చిరంజీవి అభిమాని. ఆయన స్ఫూర్తితో నటుడు కావాలనుకున్నాడు. మొదట్లో డి.యస్. దీక్షితులు దగ్గర నటనలో శిక్షణ తీసుకున్నాడు. తర్వాత ముంబై లోని కిషోర్ నమిత్ కపూర్ ఇన్‌స్టిట్యూట్ లో శిక్షణ తీసుకున్నాడు. బాలీవుడ్ కథానాయకుడు హృతిక్ రోషన్ కూడా ఈ పాఠశాల విద్యార్థి కావడం గమనార్హం. ఫిబ్రవరి 2002 లో చంద్రశేఖర్ యేలేటి ఇతనికి ఐతే సినిమాలో అవకాశం ఇచ్చాడు. ఆ సినిమా మంచి విజయం సాధించింది.

## ఫిల్మోగ్రఫీ

* *ప్రత్యేకంగా చెప్పకపోతే, అన్ని సినిమాలు తెలుగులో ఉన్నాయి.*

### టెలివిజన్

## మూలాలు

వర్గం:తెలుగు సినిమా నటులు
వర్గం:1979 జననాలు
వర్గం:నంది ఉత్తమ సహాయనటులు